Diari Oficial de la Generalitat Valenciana


Sumari del DOGV 7751, del 01-04-2016 (2016/1946)

RESOLUCIÓ de 10 de març de 2016, de la Direcció General de Treball i Benestar Laboral, per la qual es disposa el depòsit i la publicitat dels nous estatuts de l'organització sindical denominada Confederació Sindical de CCOO del País Valencià (CS CCOO PV).
---------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7751

Data del DOGV
:   01-04-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/1946


Data del document
:   10-03-2016

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball

RESOLUCIÓ de 10 de març de 2016, de la Direcció General de Treball i Benestar Laboral, per la qual es disposa el depòsit i la publicitat dels nous estatuts de l'organització sindical denominada Confederació Sindical de CCOO del País Valencià (CS CCOO PV). [2016/1946]  
Ha sigut admés el depòsit dels nous estatuts de l'organització sindical denominada: Confederació Sindical de CCOO del País Valencià (CS CCOO PV), per haver comprovat que reuneixen els requisits previstos en la Llei Orgànica 11/1985, de 2 d'agost, de Llibertat Sindical (BOE 08.08.1985) i el Reial Decret 416/2015, de 29 de maig, sobre depòsit d'estatuts d'organitzacions sindicals i empresarials (BOE 20.06.2015).  
  
La sol·licitud va ser formulada per Alfonso Arnedo Sánchez, per mitjà d'un escrit de data 2 de febrer de 2016, presentat el dia 3 de febrer de 2016.  
La modificació dels estatuts va ser aprovada en el X Congrés de la Confederació Sindical de CCOO del País Valencià. L'acta consta firmada per Martín Carpena Palao, Isabel Rodero Fernández i Ofelia Vila Hernández.  
S'indica que en els estatuts consta, com a domicili de l'entitat, la plaça de Nàpols i Sicília, número 5, de València, que el seu àmbit territorial és el conjunt de la Comunitat Valenciana.  
L'àmbit funcional que consta en els estatuts és literalment com segueix:  
a) Les persones treballadores en actiu, en desocupació o que busquen el seu primer lloc de treball, pensionistes, jubilades i empleats i empleades públics.  
b) Els treballadors i les treballadores autònoms que no tinguen personal assalariat a càrrec seu per a exercir serveis relacionats amb la seua activitat com a autònom.  
c) Les persones que presten serveis sota el control i la direcció d'una altra, siga quina siga la forma jurídica que adopte la relació laboral.  
Es disposa la publicitat de la present resolució per mitjà de la seua inserció en el Diari Oficial de la Comunitat Valenciana.  
Qualsevol interessat podrà examinar el document depositat i obtindre'n una còpia en aquest centre directiu, situat a l'avinguda de Navarro Reverter, número 2, primera planta, de València, i serà possible impugnar-lo davant de la Sala del Social del Tribunal Superior de Justícia de la Comunitat Valenciana, d'acord amb el que disposa la Llei 36/2011, de 10 d'octubre, reguladora de la jurisdicció social (BOE 11.10.2011).  
La competència de la Direcció General de Treball i Benestar Laboral està determinada pel Decret 157/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Economia Sostenible Sectors Productius, Comerç i Treball.  
  
  
València, 10 de març de 2016.- La directora general de Treball i Benestar Laboral: Cristina Moreno Fernández.